

Kompetansepakke deltidsstudie – bachelor i sykepleie/vernepleie

Vedtatt i ASU 22.08.17, sak 16/17

Kommunestyret gjorde følgende vedtak i sak 21/17, den 02.03.17: *«Frøya kommunestyre oppfordrer ansatte og andre interessenter å søke studie ved en deltidsutdanning innen sykepleie eller vernepleie. Studenter i slike studier gis permisjon for praksis og samlinger. Det gis permisjon med lønn, uavhengig av stillingsprosent, 50 % av tiden studenten er i samlinger og i praksis. ... Rådmann utarbeider retningslinjer for å håndtere kompetansepakken …»*

**Rådmann har nå utarbeidet følgende retningslinjer for kompetansepakken:**

* Studenter gis permisjon for praksis og samlinger. Studenten får da 50 % lønn.

Eksempel: Ved en 8 ukers praksis gis det lønnet permisjon 50 % og ulønnet 50 %.

* Det anbefales at studenten jobber i ca 50 % stilling og studerer i 50% stilling, da studiet krever både avsatt tid og arbeidskapasitet.
* Det tilstrebes at studenter som ikke er ansatt i Frøya kommune, får tilbud om en stillingsandel under utdanningsløpet.
* Forpliktelser til sommerarbeid. Det forutsettes at studenten tar sommerjobb innen egen virksomhet, minimum 4 uker.
* Kompetansepakken kan tilbys 6 studenter pr. studieperiode. Dersom det er flere søkere skal det vurderes om organisasjonen har behov for, og mulighet til å ta inn flere.

**Utvelgelsespraksis:**

* Det skal i forkant gjøres en vurdering og en vekting av sykepleie/ vernepleie, opp mot kommunens behov. Dette avgjøres av virksomhetslederne og personalsjefen.
* Søkerne kalles inn til intervju med aktuell leder, personalsjef og tillitsvalgt.
* Søker må legge frem dokumentasjon på mottatt studieplass.
* Søkere med tilhørighet/ stilling i Frøya kommune vil bli prioritert.
* Studentene kan tilbys en rekrutteringsstilling på inntil 50 % stilling under utdanning.
* Studentene kan søke Frøya kommunes utdanningsstipend. Denne utgjør kr. 1.000,- pr. 3 studiepoeng (se retningslinjer for tildeling av utdanningsstipend i Frøya kommune).
* Stipendet utbetales normalt 2 ganger pr år (ved oppstart og ved bestått studie), men studenten kan legge frem ønsker om annen ordning.
* Ved avbrutt eller ikke bestått studium, skal utdanningsstipendet i sin helhet tilbakebetales.
* Ved avbrutt eller ikke oppfylt arbeidsplikt (jfr bindingstid) skal utdanningsstipendet tilbakebetales helt eller delvis ut fra tiden som er jobbet etter endt studie.
* Dersom studenten søker og innvilges permisjon i studietiden, fryses både studietid og stipend.
* Frøya kommune tilbyr en fadderordning for studentene. Dette er en kollega med sykepleie-/ vernepleierutdanning som gir faglig veiledning, råd og assistanse i studieperioden.
* Studenten dekker selv utgifter i forbindelse med reise og opphold ved samlinger/ praksis.
* Etter bestått studie, settes en bindingstid på 2 år innenfor egen virksomhet i Frøya kommune.
* Virkningstidspunkt: 01.08.15

Vedlegg: Søknadsskjema kompetansepakken



 **SØKNAD OM UTDANNINGSSTIPEND - kompetansepakken**

**Søknadsfrist for utdanningsstipend er 15 august**

**Søknad om utdanningsstipend fra Frøya kommune:**

Navn…………………………………………. F.nr…………………………………………

Adresse…………………………………………………………………Tlf.nr………………………………..

**Stipend søkes til følgende utdanning:**

Utdanning: …………………………………………………………………………………………………

Utdanningssted (skole/høgskole/universitet m.v): …………………………………………………….

Utdanningen forventes avsluttet ………………………Utdanningen gir flg. studiepoeng: ……………

**Kostnadsoverslag:**

**Andre opplysninger:**

**Søkers underskrift:**

Sted ………….. dato…………. Søkers underskrift………………………………………………………

**Virksomhetsleders samlede vurdering/anbefaling:**

**Virksomhetsleders underskrift:**

Sted ………….. dato…………. Virksomhetsleders underskrift …………………………………………

Vedlegg: dokumentasjon på opptak til utdanningen/utgifter – skal vedlegges.

Utfyllende opplysninger kan legges ved i eget ark.

Søknad sendes til kommunens personalsjef – enten på mail til postmottak@froya.kommune.no

og merkes Kirsten R. Antonsen eller i post til Frøya kommune v.personalsjef, Rådhusgata 25, 7261 Sistranda